**ПРИЛОЖЕНИЕ № 4**

**ПРОЕКТ НА ДОГОВОР**

Днес, ………………. г. в гр. София между:

1. Изпълнителна агенция „Главна инспекция по труда“, представлявана от Георги Димитров Милчин - Ръководител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, в качеството му на възложител, съгласно Заповед № З-0682/11.07.2016 г. и Севдалина Жечкова Вичева, счетоводител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, със седалище и адрес на управление – гр. София, бул. „Княз Александър Дондуков“ № 3, ЕИК 831545394, наречени по-долу ВЪЗЛОЖИТЕЛ, от една страна

и

2. .................................................................................................................. , представлявано от ................................................................................................................................................, със седалище и адрес на управление – ............................................................................. ЕИК/Булстат ...........................................; ИН по ДДС …….............................................., наричана ИЗПЪЛНИТЕЛ, от друга,

и на основание чл. 112 от Закона за обществени поръчки (ЗОП) и Решение № ......................./................ г. на ВЪЗЛОЖИТЕЛЯ за избор на ИЗПЪЛНИТЕЛ за възлагане на обществена поръчка, се сключи настоящият договор за следното:

1. **ПР****ЕДМЕ****Т**

Чл. 1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение дейностите, предвидени в техническата спецификация от документацията за участие в процедурата - Приложение № 1 към настоящия договор, в съответствие с изискванията заложени в нея и при условията на предложеното от ИЗПЪЛНИТЕЛЯ Техническо предложение – Приложение № 2 - неразделна част от договора.

1. **ВЛИЗАНЕ В СИЛА**

Чл. 2. Настоящият договор влиза в сила от датата на подписването му от двете страни.

1. **ЦЕНА, РЕД И СРОКОВЕ НА ПЛАЩАНЕ**

Чл. 3.(1) Цената за изпълнение предмета на договора, съгласно предложената от ИЗПЪЛНИТЕЛЯ и приета от ВЪЗЛОЖИТЕЛЯ Ценова оферта (Приложение № 3), е **…….. (……………) лева без ДДС** или **………… (……………) лева с ДДС.**

(2) Възложителят заплаща на Изпълнителя действително изпълнените и приети услуги за всяко конкретно обучение по единични цени за реален брой участници, но не повече от предвидените за мероприятието. Не се заплащат нощувка, обяд и вечеря на участници, които работят в съответния град, където се провежда дадено обучение. В цените, посочени в предходната алинея, следва да са калкулирани всички разходи по организиране и логистично обслужване на конкретното обучение /наем на зала и оборудване, нощувки, кафе-паузи, храна, транспортни разходи и др., включително разходите за транспорт за екипа, който организира събитието/.

(3) Плащането на цената на всяко събитие по настоящия договор се извършва по банков път на посочената от ИЗПЪЛНИТЕЛЯ сметка в срок до 20 (двадесет) работни дни след завършване на всяко обучение и след представяне на:

а) фактура оригинал за пакетна услуга за всяко обучение със стойности по пера;

б) технически отчет за организацията и провеждането на обучението;

в) списъци с съответните имена, месторабота и подпис на участниците в обучението, както следва:

- на участниците в обучението, за които са осигурени нощувки;

- на лицата, участващи в обучението;

- на участниците, разходите за транспорт, на които са възстановени от Изпълнителя срещу надлежно представени отчетни документи;

г) отчет за всяко конкретно събитие с посочени отделни цени на извършените услуги за съответното събитие, формиращи стойността на пакетната услуга, съгласно фактурата, одобрен от ВЪЗЛОЖИТЕЛЯ.

д) приемо-предавателен протокол.

(4) Плащанията се извършват в български лева с платежно нареждане по сметка посочена от ИЗПЪЛНИТЕЛЯ, а именно:

Банка: ……………

Клон и адрес на клона: ………………

BIC: ……………………

IBAN: …………………….

Наименование на титуляра: …………….

(5) Сроковете за плащане по ал. 3 спират да текат, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 дни след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация.

(6) В случай на промяна в сметката на ИЗПЪЛНИТЕЛЯ, същият уведомява ВЪЗЛОЖИТЕЛЯ писмено в срок от 3 (три) работни дни от датата на промяната.

(7) Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по проект BG05M9OP001-3.004 „Оптимизация и иновации в ИА ГИТ”, както и номерът и датата на настоящия договор.

1. **СРОК И МЯСТО НА ИЗПЪЛНЕНИЕ**

Чл. 4.(1) Всички дейности по договора за възлагане на обществената поръчка, трябва да приключат за срок от 6 (шест) месеца след сключване на договора.

(2) ИЗПЪЛНИТЕЛЯ се задължава да изпълни услугата, предмет на договора, в рамките на срока на договора, като в този срок НЕ влиза времето, необходимо на ВЪЗЛОЖИТЕЛЯ за надлежното приемане на изпълнението, удостоверено с приемо-предавателен протокол.

(3) Място на изпълнение – територията на Република България.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5.(1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договорената цена за извършената услуга, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ, като при необходимост, своевременно да предоставя необходимите сведения и указания.

(3) Да приеме работите в срока по чл. 4.(1).

(4) При некачествено /непълно или неточно/ изпълнение на възложената работа, да иска поправяне в посочен от него срок, без допълнително заплащане.

(5) Да се откаже от окончателното изпълнение на договора и да изиска компенсиране на извършените разходи, ако ИЗПЪЛНИТЕЛЯТ закъснее с изпълнението повече от 20 календарни дни от срока по чл. 4.(1).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6.(1) ИЗПЪЛНИТЕЛЯТ се задължава да изпълни предмета на настоящия договор, на свой риск, срещу договорената цена.

(2) ИЗПЪЛНИТЕЛЯТ се задължава да изпълни качествено и в срок услугата, предмет на настоящия договор.

(3) ИЗПЪЛНИТЕЛЯТ се задължава във всеки момент от действието на настоящия договор да предоставя информация за изпълнението на своите задължения по договора, при поискване от страна на ВЪЗЛОЖИТЕЛЯ.

(4) ИЗПЪЛНИТЕЛЯТ има право да получи възнаграждението по чл. 3.(1).

(5) Да получава съдействие от ВЪЗЛОЖИТЕЛЯ относно предоставянето на информация, необходима за изпълнението на договора.

(6) Да определи упълномощено лице, което да отговаря за изпълнението на настоящия договор, и което да бъде на разположение на ВЪЗЛОЖИТЕЛЯ за даване на информация и оказване на съдействие.

(7) ИЗПЪЛНИТЕЛЯТ се задължава да отстрани направените от ВЪЗЛОЖИТЕЛЯ забележки при приемането на работите.

1. **ГАРАНЦИЯ ЗА ИЗПЪЛНЕНИЕ.**

Чл. 7.(1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……………… лв., представляващи 5% от цената на договора без ДДС. Гаранцията се представя под формата на банкова гаранция, на застраховка, която обезпечава изпълнението чрез покритие на отговорността на ИЗПЪЛНИТЕЛЯ, или като парична сума, преведена по следната банкова сметка на ВЪЗЛОЖИТЕЛЯ:

УНИКРЕДИТ БУЛБАНК, КЛОН БАТЕНБЕРГ;

IBAN BG76 UNCR 9660 3319 8276 10;

BIC UNCRBGSF.

(2) Гаранцията за изпълнение се освобождава в срок до 30 (тридесет) дни след изпълнението на договора, или при предсрочно прекратяване на договора по взаимно съгласие на страните, изразено в писмена форма.

(3) Когато гаранцията за изпълнение е под формата на банкова гаранция или застраховка, същата следва да бъде със срок на валидност по-дълъг с 30 дни от срока за изпълнение на договора. Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение, и следва да съдържа задължение на банката-гарант да извърши безотказно и безусловно плащане при първо писмено искане на ВЪЗЛОЖИТЕЛЯ съдържащо изявление за договорно основание за усвояване на гаранцията за изпълнение.

(4) ВЪЗЛОЖИТЕЛЯТ задържа гаранцията за изпълнение в следните случаи:

1. налице е неизпълнение или забавяне с повече от 20 календарни дни изпълнението на услугата;

2. Изпълнението не отговаря на Техническата спецификация за изпълнение на поръчката, и на Техническото предложение на ИЗПЪЛНИТЕЛЯ;

3. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

4. При възникване на обстоятелствата по чл. 118, ал. 1, т. 2 или т. 3 от ЗОП. В тези случаи ВЪЗЛОЖИТЕЛЯТ не дължи неустойка.

(5) Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от ВЪЗЛОЖИТЕЛЯ до окончателното произнасяне на съда.

1. **ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

Чл. 8.(1) Приемането на извършената работа и пълното изпълнение на услугата, предмет на настоящия договор се удостоверява с приемо-предавателен протокол/и, подписан/и от ВЪЗЛОЖИТЕЛЯ и ИЗПЪЛНИТЕЛЯ.

1. **НЕУСТОЙКИ**

Чл. 9.(1) При неизпълнение на задълженията по отношение на сроковете за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от стойността на договора за всеки просрочен ден, но не повече от 10% от цената на договора.

(2) При неизпълнение на задължението за плащане, ВЪЗЛОЖИТЕЛЯТ дължи неустойка в размер на 0,1% от стойността на договора за всеки просрочен ден, но не повече от 10% от цената на договора.

1. **ПРЕКРАТЯВАНЕ НА ДОГОВОРА**

Чл. 10**.**(1) Действието на този договор се прекратява:

1. с изпълнение задачите на страните, в сроковете по договора;
2. по взаимно съгласие между страните;
3. едностранно, от ВЪЗЛОЖИТЕЛЯ,при неизпълнение на някое от договорните задължения, след 20 дневно писмено предизвестие;
4. когато са настъпили съществени промени във финансирането на обществената поръчка, предмет на договора, извън правомощията на Възложителя, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;

(2) ВЪЗЛОЖИТЕЛЯТ има право незабавно да прекрати договора, без да дължи предизвестие в случай, че се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата, както и в случай, че поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.

(3) В случай, че е уговорено отложено изпълнение в този договор, всяка от страните има право да прекрати договора без предизвестие след изтичане на тримесечен срок от сключването му.

1. **ПРОВЕРКИ И ОДИТ ОТ НАЦИОНАЛНИ И ЕВРОПЕЙСКИ ОРГАНИ**

Чл. 11.(1) ИЗПЪЛНИТЕЛЯТ е длъжен да допуска представители на Управляващия орган, Сертифициращият орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. ИЗПЪЛНИТЕЛЯТ е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета.

Всички разходооправдателни и други документи с доказателствена стойност се съхраняват за период от две години, считано от 31 декември на годината, в която е извършено окончателното плащане по договора.

(2) ИЗПЪЛНИТЕЛЯТ е длъжен да допуска представители на Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

(3) ИЗПЪЛНИТЕЛЯТ се задължава да предостави достъп на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Документите трябва да се съхраняват на достъпно място и да са картотекирани по начин, който улеснява проверката.

(4)ИЗПЪЛНИТЕЛЯТ гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условияя и в съответствие с еднакви правила и по отношение неговите подизпълнители.

**ХIІ. СЪОБЩЕНИЯ**

Чл. 12. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

(2) ВЪЗЛОЖИТЕЛЯТ и ИЗПЪЛНИТЕЛЯТ определят лица за контакти, които координират качественото и своевременно изпълнение на договора за обществена поръчка. Дейностите по изпълнението на настоящия договор се приемат от определените от ВЪЗЛОЖИТЕЛЯ лица с подписване на приемо-предавателни протоколи.

(3) За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по факс.

(4) Упълномощените лица, ангажирани с оперативното изпълнение на настоящия договор са, както следва:

ЗА ВЪЗЛОЖИТЕЛЯ:

………………………………………………………………………………………………

тел.: ………………………………………………, Fax:……………………………

E-mail: ………………………………………………………………………………………

ЗА ИЗПЪЛНИТЕЛЯ:

………………………………………………………………………………………………

тел.: ………………………………………………, Fax:……………………………

E-mail: ………………………………………………………………………………………

При промяна на упълномощените лица по договора, съответната страна ще бъде уведомена в срок до 10 (десет) работни дни.

**XIII. ЗАКЛЮЧИТЕЛНИ РАЗПОРЕДБИ**

Чл. 13. Изменения и допълнения на този договор се допускат единствено при условията на чл. 116 от ЗОП.

Чл. 14. Всички спорове, по тълкуването и изпълнението на този договор, страните ще решават доброволно, чрез преговори с упълномощени представители, а при непостигане на съгласие спорът се решава от компетентния съд.

Чл. 15. За неуредените по настоящия договор въпроси се прилагат разпоредбите на законодателството на Република България – ЗОП, ЗЗД, Търговския закон и др.

Чл. 16. Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в три еднообразни екземпляра, от които два за ВЪЗЛОЖИТЕЛЯ, и един за ИЗПЪЛНИТЕЛЯ.

**Неразделна част от настоящия договор са следните приложения:**

1. Техническа спецификация на ВЪЗЛОЖИТЕЛЯ – Приложение 1;

2. Техническо предложение на ИЗПЪЛНИТЕЛЯ – Приложение 2;

3. Ценово предложение на ИЗПЪЛНИТЕЛЯ – Приложение 3.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
|  |  |
| **: ………………………………** | **: ………………………………** |
|  |  |
| :………………………… |  |